cyanic-selkie/wikianc huggingface dataset:
Jaya
Jaya ehk Puncak Jaya ([p'untšak dž'aja], 'Võidukas mäetipp') ehk Carstenszi Püramiid on Uus-Guinea saare kõrgeim tipp (4884 m). See kuulub Sudirmani mäeahelikku, mis asub Indoneesia Paapua provintsi lääneosa kõrgmaal. Teised lähedased tipud on Carstenszi idatipp (4808 m), Sumantri (4855 m) ja Ngga Pulu (4863 m). Mäe teiste nimede hulgas on Nemangkawi (amungkali keeles) ja Gunung Sukarno (indoneesia keeles 'Sukarno mägi' Indoneesia esimese presidendi järgi).
Queen Elizabeth (laev 2010)
Ajalugu
Laev telliti 2007. Kiil pandi 2. juulil 2009. Vettelaskmistseremoonia toimus 5. jaanuaril 2010. Laev ristiti Southamptonis 11. oktoobril 2010 ning juba järgmisel päeval 12. oktoobril 2010 tegi Queen Elizabeth esmareisi Kanaari ja Madeira saartele. 24. oktoobril 2011 vahetati laeva kodusadam ning lipp. Queen Elisabethi sõsarlaev on Queen Victoria.
Jaya
Puncak Jaya on kõrgeim mägi kogu Indoneesias, Okeaanias ja kõrguselt viies mägi Kagu-Aasias. See on ka kõrgeim tipp Himaalaja ja Andide vahel ning maailma kõrgeim saarel asuv mägi. Mõne allika järgi, mis ei arva Indoneesiat Okeaania hulka, on Okeaania kõrgeim tipp siiski Wilhelmi mägi (4509 m).
Vurrikulaadsed
Vurrikulaadsed (Gomphales) on kandseente selts.
Jaya
Mäest vahetult loodes asub Grasbergi kaevandus, mis on üks maailma suuremaid kulla- ja vasekaevandusi.
Avastamislugu
Esimesena jõudis Puncak Jaya lumeväljale 1909. aastal Hollandi maadeuurija Hendrik Albert Lorentz koos kuue dajakkide hulka kuuluva pakikandjaga, kelle ta oli palganud Apo Kayanist Borneo saarel. Ekspeditsiooni aruande alusel loodi 1919. aastal looduskaitseala, mis on praeguse Carstenszi ahelikku hõlmava Lorentzi rahvuspargi eelkäija.
Seitsmevõistluse Eesti meistrivõistluste medalivõitjad
Seitsmevõistluse Eesti meistrivõistluste medalivõitjad.
Seitsmevõistlus tekkis 1981. aastal viievõistlusest, mis oli olnud tavaline naiste mitmevõistlus alates 1928. aastast.
Kergejõustikus on kaks seitsmevõistlust – naiste seitsmevõistlus ja meeste seitsmevõistlus –, kuid need koosnevad erinevatest võistlusaladest. Meeste seitsmevõistlus on vanem ja seda peetakse siseruumides, naiste seitsmevõistlus aga toimub väljas ja selles hakati võistlema 1980. aastatel. Esimene rahvusvahelise seitsmevõistlus peeti 1981. aastal Austrias Götzises.
Naiste seitsmevõistlus koosneb järgmistest aladest, millest neli esimest võisteldakse esimesel päeval ja ülejäänud kolm teisel päeval: 100 m tõkkejooks, kõrgushüpe, kuulitõuge, 200 m jooks, kaugushüpe, odavise ja 800 m jooks.
The Valley
The Valley on asula Anguilla saarel, Suurbritannia meretaguse ala Anguilla keskus.
2011. aastal elas seal 1067 inimest.
Asula juures asub Clayton J. Lloydi rahvusvaheline lennujaam.
Piiritsoon
Piiritsoon on kindlaksmääratud maa-ala riigipiiri ääres, kus isikute liikumine ja lubatud tegevused on piirivalve eesmärkidel piiratud.
Piiritsoon Eesti NSV-s
Piiritsoon Nõukogude Liidus oli kuni 80 kilomeetrit lai.
Piiritsoon Eesti NSV-s kehtestati Eesti NSV Ministrite Nõukogu 26. oktoobri 1946 määrusega nr 58 "Ühtsest piirivalvekorraldusest Eesti NSV territooriumil". Piiri valvamise ja piiritsooni kontrollimisega tegelesid NSV Liidu piirivalve üksused.
Piiritsoon Eesti NSV-s oli kehtestatud: "Nõukogude riigipiiri kaitsmise huvides Soome lahe ja Balti mere kaldal".
1963. aasta seisuga kuulusid piiritsooni:
Piiritsooni kuuluvateks loeti ka Klooga, Klooga-Aedlinna, Kloogaranna, Laoküla, Niitvälja, Paldiski ja Põllküla raudteejaamad, Sviby, Kuivastu ja Heltermaa sadamad ning Kingissepa ja Käina lennuväljad.
Kohalikud võimuorganid olid kohustatud koostöös piirivalvega seadma randades üles piiritsooni märgistuse.
Reguleeritud oli piiritsoonis elamise ja liiklemise kord. Rannavööndis võis liikuda ainult Eesti NSV Siseministeeriumi miilitsaorganite välja antud passiga, milles oli kohaliku piirivalve märge ja mis oli tembeldatud erilise pitsatiga. Kohalikel elanikel oli keelatud võtta enda juurde korterisse ajutisi elanikke. Kalurid olid kohustatud kõik alused registreerima. Paadid pidid olema lukustatud ning aerud-tullid tuli hoida eraldi. Sadamates pidi olema alaline valve ja sadama territoorium piirdega ümbritsetud.
1. aprillist 1.oktoobrini oli Eesti NSV kodanikel lubatud sõita puhkama, suplema ja elama ilma miilitsaorganite lubadeta mereäärsetesse asustatud punktidesse: Suplemine oli lubatud vaid selleks määratud kohtades ja päevavalgel.
Piiritsooni reguleerinud Eesti NSV Ministrite Nõukogu määrused ja korraldused:
Piiririba Eestis
1994. aastal jõustunud riigipiiri seadusega sätestatakse, et Eestis on piiririba maismaal kuni 10 meetri laiune riigipiiriga paralleelselt kulgev maa-ala piirijoonest sisemaa poole. Linnas või muus asulas kehtestatakse piiririba vastavalt vajadusele. Piiriribal on keelatud igasugune tegevus, mis ei ole seotud piirimärkide ja piiririba korrashoidmise ja kontrollimise ning riigipiiri valvamisega või sisepiiri ületamisega.
Pidlissivka (Jampili rajoon)
Pidlissivka (ukraina keeles Підлісівка) on küla Ukrainas Vinnõtsja oblastis Jampili rajoonis. Elanike arv on 675. Pindala on 5,65 km².
Kõrgus (astronoomia)
Kõrgus on taevakeha suuna ja matemaatilise horisondi vaheline nurk, mida horisondist ülalpool loetakse positiivseks (0 kuni 90o ja allpool negatiivseks (0 kuni -90o) . Kõrgus on üks horisondilisi koordinaate.
Tartu Brass
Tartu Brass on Tartus tegutsev puhkpilliansambel.
Neonatoloogia
pisi|[[Vastsündinu ülevaatus pärast keisrilõiget]] Neonatoloogia on teadus ja meditsiiniline eriala vastsündinute (eriti enneaegsete) tervisest ja haigustest. Neonatoloogia on üks pediaatria alaerialasid.
Eestis saab neonatoloogiks õppida Tartu Ülikoolis pediaatria eriresidentuuri läbimisel.
Rakvere Muuseum
Rakvere Muuseum oli muuseum Lääne-Viru maakonnas, mis tegutses aastatel 1927–2002.
Rakvere Muuseum asutati 1927. aastal, mil kinnitati Rakvere Muuseumi Seltsi põhikiri.
2001. aastal oli Rakvere muuseumil neli filiaali:
Iisaku Kunstide Kool
Iisaku Kunstide Kool on huvikool Ida-Viru maakonnas Alutaguse vallas Iisakul.
Rakvere Muuseum
2002. aastal moodustati sihtasutus Virumaa Muuseumid, millega Rakvere Muuseum ja selle filiaalid liideti.
Iisaku Kunstide Kool
Kool rajati aastal 1989. aastal. Koolis saab õppida kunsti, tantsu ja muusikat (klaver, viiul, kitarr, kannel, ukulele, mandoliin, plokkflööt ja akordion).
Lentinus ciliatus
Lentinus ciliatus on klassi Agaricomycetes torikulaadsete seltsi kuuluv seen. Selle endine nimi oli ripstorik, väike torik.
Svaasimaa lennujaamade ja lennuväljade loend
Siin loetletakse Svaasimaal asuvaid lennujaamu ja lennuväljasid.
Qatar Airways
Qatar Airways Company Q.C.S.C (araabia keeles: القطرية‎‎, Al Qatariyah) on Katari riiklik lennufirma, mis tegutseb Qatar Airways nime all peakontoriga Qatar Airways Toweris Dohas.
Lennufirma toimib hub-and-spoke meetodil üle 150 sihtkohaga igal pool Aafrikas, Euroopas, Kaug-Idas, Lõuna-Aasias, Lähis-Idas, Põhja-Ameerikas, Lõuna-Ameerikas ja Okeaanias. Lennufirma kodulennuväli on Hamadi rahvusvaheline lennujaam. Ettevõte kasutuses on üle 210 lennuki.
Qatar Airways Groupil on üle 40 000 töötaja, neist 24 000 töötab Qatar Airwaysis. Lennufirma on 2013. aasta oktoobrist Oneworldi liige.
Qatar Airways teatas ITB Berlin 2018 turismimessi esimesel päeval, et alustab lendudega Doha ja Tallinna vahel, kuid ei ole kuupäeva pole veel teatavaks tehtud.
Ajalugu
Qatar Airways asutati 22. novembril 1993, lende alustati 20. jaanuaril 1994. Amman oli esimene linn, kuhu hakati lendama 1994. aasta mais. 1995. aasta aprillis võttis lennufirma tegevjuht šeik Hamad Bin Ali Bin Jabor Al Thani tööle 75 inimest. Sel ajal koosnes lennukipark kahest Airbus A310 lennukist, mis teenindasid Abu Dhabit, Bangkokki, Kairot, Dubaid, Khartoumi, Kuveiti, Londonit, Chennaid, Manilat, Masqaţi, Ōsakat, Sharjahi, Taipeid, Tōkyōt ja Trivandrumi. 1995. aastal osteti kaks endist All Nippon Airwaysi Boeing 747 Boeingult. Lennufirma ostis kasutatud Boeing 747SP 1996. aastal Air Mauritiuselt.
Lennuliinid Ateenasse, İstanbuli, Chennaisse ja Tunisesse peatati 1996. aastal, kuna Kolkata ja Masqat eemaldati lennuliinidelt vastavalt jaanuaris ja septembris 1997. Lennud Londonisse avati 1997. aastal. Lennufirma tellis ka 2 kasutatud 231-kohalist Airbus A300-600R, mis liisiti Ansett Worldwide Aviation Servicesilt (AWAS) aasta jooksul; need asendasid 2 Boeing 747. Kahe A300 sisseastumist lennukiparki tõid kaasa ka uue logo. Kolmas A300-600R lisandus lennukiparki varsti, mis liisiti ka AWASilt. 1998. aasta juulis tellis lennufirma Airbusilt 6 Airbus A320, mis toimetati kohale vahemikus 2001–2005; see oli ka lennufirma viies lennukitüüp lennukipargis. 1998. aastal tehti leping Singapore Aircraft Leasing Enterprisiga (SALE), kus liisiti 4 Airbus A320, mis toimetati kohale 1999. aasta veebruari ja aprilli vahel; Need neli viimast lennukit asendasid Boeing 727-200 Advancedi lennukeid ja täitsid tühimiku, kuni Airbus andis üle esimese A320. Lennufirma tellis esimese A320, mis oli toetatud Aero Engines V2500-ga, mis olid liisitud SALE käest 1999. aasta veebruaris.
2000. aasta aprillis jõudis lennukiparki neljas A300-600R, mille oli AWAS liisinud. Sama aasta oktoobris telliti Airbus A319CJ. Lennufirma sai 2001. aastal üheksandaks Airbus A380 tellijaks, mil kaks lennuki tüüpi oli tellitud, pluss kaks valikut. Sel aastal pandi uuesti käiku lennuliin Jakartasse. 2002. aastal Katari valitsus eemaldus Gulf Airist. 2003. aasta juunis oli Qatar Airwaysi Airbus A320 esimene lennuk, mis taasalustas rahvusvahelist lennuliini Iraaki, mis lendas Doha–Basra liinil. Sel kuul lisa Qatar Airways lennukiparki ka esimese eraldi kaubaveolennuki. See oli Airbus A300-600R, mis muudeti kaubalennukiks Saksamaal 10 miljoni USA dollari eest.
Võtmeisikud
2017. aasta juuni seisuga on Qatar Airwaysi tegevjuht Akbar Al Baker, kes on sellel ametikohal alates 1996. aasta novembrist. Baker on ka Londoni Heathrow' lennujaama juhatuse liige.
Omandiõigus ja tütarettevõtted
Alates 2014. aasta maist kuulub Qatar Airways täielikult Katari valitsusele. Valitsus on Qatar Airwaysi alates 2013. aasta juulist täielikult kontrollinud pärast endise välisministri ja teiste aktsionäride 50-protsendilise osaluse väljaostmist. Alates aprillist 2016 on Qatar Airwaysi kontsernis tööl üle 40 000 inimese; 24 000 neist töötavad otseselt lennuettevõtja jaoks.
Kargo
pisi|Qatar Airways Cargo [[Boeing 777F kargolennuk]] Qatar Airways Cargo on lennufirma kaubavedude haru ning see on maailmas suuruselt kolmas rahvusvaheline kargovedaja. Firma tellis kolm Boeing 777F-i. Esimene Boeing 777F anti lennufirmale kätte 2010. aasta 14. mail. Oma esimeses arendusfaasis suutsid kargohooned läbi lasta 750 000 tonni kaupa aasta kohta. Boeing 777F-i kasutatakse peamiselt Qatar Airwaysi Kaug-Ida ja Euroopa lennuliinidel ning seda täiendavad Airbus A300-600F kargolennukid, mis opereerivad lennufirma kodulennujaamast.
2009. aasta juunis avati eraldi kargo lennuliin Kairo rahvusvahelisse lennujaama ning seda lennuliini täiendab ka Qatar Airwaysi reisijate lennuliin.
2010. aasta 18. augustil avas lennufirma oma esimese kargo lennuliini Ameerika Ühendriikidesse oma kodulennulennujaamast Dohast Chicago O'Hare'i lennujaama koos vahemaandumisega Amsterdami Schipholi lennujaamas, kasutades Boeing 777F lennukit.
13. märtsil 2013 toimetati esmakordselt kolm A330F-i Qatar Airways Cargo BOC-lendu rentimiseks, asendades A300-600F.
Global Supply Systems opereeris kolme Boeing 747-8F lennukiga, mis olid wet-lease lepingu all British Airways World Cargo jaoks, kuni British Airways katkestas lepingu 2014. aasta 17. jaanuaril. Samal päeval kuulutati välja ka kokkulepe Qatar Airwaysiga IAG Cargo lendude tegemiseks Boeing 777F-iga.
2015. aasta 8. märtsil kuulutas Qatar Airways Cargo kargolennuliini Los Angelesse, mis avati 4. aprillil 2015 ning selleks sai Qatar Airways Cargo jaoks neljas kargo sihtkoht Ameerika Ühendriikides peale Houstoni, Chicago ja Atlanta.pisi|263x263px|Qatar Executive [[Bombardier Global 500]]
2016. aasta 27. detsembril kuulutas Qatar Airways Cargo välja neli uut kargo lennuliini sihtkoha Ameerikasse, Boeing 777F lendab kaks korda nädalas Lõuna-Ameerika linnadesse: Buenos Aires, São Paulo ja Quito ning Põhja-Ameerikas Miamisse ja need lennuliinid avati 2. veebruaril 2017.
Qatar Executive
Qatar Executive on Qatar Airwaysi ärilennukite tütarettevõtte, millel on oma kujundus, kere alumine osa on valget värvi ja tagatiival on väikesem orüks ning lennufirmal on traditsioonilised Qatar Airwaysi värvid.
Katari Emiiri lennukipark on ka värvitud täies ulatuses Qatar Airwaysi värvidesse, kuigi nad ei ole lennuettevõtja ega Qatar Executiviga seotud.pisi|261x261px|Al Maha Airwaysi [[Airbus A320]]
Al Maha Airways
2017. aasta veebruaris teatas Qatar Airways, et Al Maha Airwaysi projekt on lõpetatud, kuna oli litsentsimisprobleeme, et saaks hakata opereerima.
Kujundus ja bränd
Qatar Airwaysi logol on orüks, mis on Katari rahvusloom. Lennufirma kujunduses on nimi "Qatar" (nii ladina tähestikus kui ka araabia keeles) värvitud tumelillaks. Lennufirma avaldas kujunduse 2006. aastal. pisi|264x264px|Qatar Airwaysi lennuk [[FC Barcelona kujunduses]]
Esimene klass
Qatar Airways pakub esimeses klassis reisivatele reisijatele üle 200 cm jalaruumi ja istet, mille saab muuta tasapinnaliseks voodiks koos suletekiga. Esimese klassi istmed on varustatud massaaživõimalusega ja meelelahutussüsteemiga. Esimese klass on saadaval ainult Airbus A380 lennukitel, kus istmetevaheline kaugus on 228 cm, iste muutub tasapinnaliseks voodiks koos suure valiku meelelahutusega, mida kuvatakse 26-tollisele teleriekraanile. Esimese klassi istmed on konfigureeritud 1-2-1. Kõige uuematel lennukitel Airbus A350 ja Boeing 787 Dreamlineril on standardne kahe klassi konfiguratsioon. pisi|Qatar Airwaysi Qsuite'i iste (äriklass)
Äriklass
Qatar Airways pakub äriklassi reisijatele täielikult lamedat horisontaalset voodit, millel on otsene vahekäigu juurdepääs, äriklassi istmed on konfigureeritud 1-2-1, seda tüüpi äriklass on saadaval Airbus A380, Airbus A350 ja Boeing 787 lennuki pardal. Kõik teised kaug- ja keskmaa lennukid on konfigureeritud 2-2-2, kus pakutakse 180° lamedat voodit koos massaaživõimalusega. Veini ja šampanjat pakutakse ka.
Qatar Airways esitles oma uut äriklassi oma uuel Airbus A320 lennukil, millel on meelelahutussüsteem igal istmel. Samad äriklassi istmed tulid ka neljale Airbus A321 ja kahele Airbus A319LR.
Turistiklass
pisi|Qatar Airwaysi turistiklass [[Boeing 777 pardal]] Qatar Airwaysi turistiklass nimetati maailma parimaks ka 2009. ja 2010. aastal Skytrax Awards'il. Qatar Airways pakub turistiklassi reisijatele kuni 86 cm istmetevahelist kaugust. Turistiklassi A330/A340 õhusõiduki reisijatele pakutakse individuaalseid seljatoel asuvaid meelelahutustelereid. Boeing 777 ja 787 lennukiga reisijatele pakutakse puuteekraaniga telerit. Qatar Airways on siiani võtnud vastu mitmeid A320-tüüpi õhusõidukeid, millel on igal turistiklassi istmel meelelahutussüsteem. Meelelahutussüsteem on sama, mida kasutatakse laiakerelistes lennukites. Lisaks sellele on neli A321-d ja kaks A319LR-i varustatud uue meelelahutussüsteemiga, uued meelelahutussüsteemid on ka kõikidel uutel Airbus A320 lennukitel.
Ootesaalid
Qatar Airwaysi ootesaalid asuvad Hamadi rahvusvahelises lennujaamas, Londoni Heathrow' lennujaamas ja Charles de Gaulle lennujaamas. Lisaks on Qatar Airwaysi äriklassi ja esimese klassi reisijatel võimalik kasutada kõiki Oneworldi lennufirmade ootesaale. Qatar Airwaysil on ka eraldi premium-terminal Hamadi rahvusvahelises lennujaamas.
Lennukipark
pisi|378x378px|Qatar Airwaysi [[Boeing 787 Dreamliner|Boeing 787-8 Dreamliner]] pisi|378x378px|Qatar Airways [[Airbus A380|Airbus A380-800]]
Sihtkohad
Alates 2017. aasta juunist on 2017. aasta diplomaatilise kriisi tõttu keelatud kõik Qatar Airwaysi lennud Araabia Ühendemiraatidest, Saudi Araabiast, Bahreinist ja Egiptuse lennujaamadest. Kataris asuvatest lennujaamadest on keelatud ka kõik nende riikide lennuettevõtjad.
Koodijagamine
Qatar Airwaysil on nende lennufirmadega ja rongifirmadega koodijagamisleping:
Oo jõuluöö
pisi|"Minuit, chrétiens'" noodivihiku esikaas "Oo jõuluöö" või lihtsalt "Jõuluöö" (prantsuse keeles "Minuit, chrétiens", inglise keeles "O Holy Night") on jõululaul, mille autor on prantsuse helilooja Adolphe Adam, kes lõi 1847. aastal muusika prantsuse luuletaja Placide Cappeau' luuletusele "Minuit, chrétiens" ("Kesköö, kristlased").
Cappeau kirjutas luuletuse "Minuit, chrétiens" 1843. aastal, et tähistada Prantsusmaa linna Roquemaure'i kiriku oreli töökorda seadmist samal aastal. Umbes samal aastal lõi Adam luuletusele muusika. Laulu esmaettekanne toimus Roquemaure'is 1847. aastal, kus seda esitas ooperilaulja Emily Laurey. Laul sai kiiresti populaarseks katoliku kirikutes üle Prantsusmaa, kuid see keelati paarikümneks aastaks pärast seda, kui selgus, et Cappeau oli kirikust lahkunud ja liitunud sotsialistliku liikumisega, ja Adam oli juudi päritolu. Laulu tegi 1850. aastatel USA-s populaarseks vaimulik ja muusikakriitik John Sullivan Dwight, kes oli sellele 1855. aastal kirjutanud ingliskeelsed sõnad..
Tänapäeval on "Oo jõuluöö" rahvusvaheliselt tuntud ja seda esitatakse katoliiklikes kirikutes keskööl.
Eestikeelsed sõnad esinevad mitmes versioonis, ühede sõnade autor on Heldur Karmo.
Ilmatsalu Muusikakool
Ilmatsalu Muusikakool on huvikool Tartu linnas Ilmatsalus aadressil Kooli tee 5.
Ilmatsalu Muusikakool alustas tegevust iseseisva õppeasutusena 15. märtsil 1996. Enne seda tegutseti alates 1988. aastast Nõo Muusikakooli filiaalina.
Aardla tänav
Aardla tänava risttänavaiks on Tähe tänav, Võru tänav, Raudtee tänav, Lääneringtee, Riia tänav.
Pidlissivka (Tõvrivi rajoon)
Pidlisivka (ukraina keeles Підлісівка) on küla Ukrainas Vinnõtsja oblastis Tõvrivi rajoonis. Elanike arv on 25. Pindala on 0,33 km².
Tsirkadiaanrütm
Tsirkadiaanrütm on loomulik, sisemine protsess, mis reguleerib une-ärkvelolekutsüklit ja kordub umbes iga 24 tunni järel. See võib viidata mis tahes bioloogilisele protsessile, millel on endogeenne, kaasnev võnkumine umbes 24 tundi. Need 24-tunnised rütmid juhivad ööpäevaringset kella ja neid on laialdaselt täheldatud taimedes, loomades, seentes ja tsüanobakterites.
Termin "ööpäevane" pärineb ladina keeltest, mis tähendab "ümber" (või "ligikaudu") ja diēm, mis tähendab "päev". Bioloogiliste ajaliste rütmide, näiteks päevaste, loodete, nädalaste, hooajaliste ja aastaste rütmide ametlikku uurimist nimetatakse kronobioloogiaks. 24-tunniste võnkumistega protsesse nimetatakse üldjuhul ööpäevarütmiks; rangelt öeldes ei tohiks neid nimetada ööpäevarütmiks, välja arvatud juhul, kui nende endogeenset iseloomu kinnitatakse.
Kuigi ööpäevased rütmid on endogeensed ("sisseehitatud", iseenesest püsivad), kohandatakse neid (ümbritsetakse) kohalikku keskkonda väliste märkidega, mida nimetatakse saksa keeles zeitgebers 'iks (ingl time giver), mis hõlmavad valgust, temperatuuri ja redokstsükleid. Meditsiiniteaduses nimetatakse ebanormaalset ööpäevarütmi inimestel tsirkadiaani rütmihäireks.
Kriteeriumid
Tsirkadiaani nimetamiseks peab bioloogiline rütm vastama neile kolmele üldkriteeriumile:
Rütmil on endogeenne vaba aeg, mis kestab umbes 24 tundi. Rütm püsib püsivates tingimustes (st pidev pimedus) umbes 24 tunni jooksul. Rütmi perioodi konstantsetes tingimustes nimetatakse vabaks perioodiks ja seda tähistatakse kreeka tähega τ (tau). Selle kriteeriumi aluseks on ööpäevaste rütmide eristamine lihtsatest vastustest igapäevastele välistele vihjetele. Rütmi ei saa öelda endogeenseks, välja arvatud juhul, kui seda on testitud ja püsinud välise perioodilise sisendita tingimustes. Ühepäevaste loomade puhul (aktiivsed päevavalguse ajal) on τ üldiselt veidi üle 24 tunni, öisel loomal (öösel aktiivne) on τ üldiselt lühem kui 24 tundi.
Rütmid on kaasahaaravad. Rütmi saab lähtestada väliste stiimulitega (nagu valgus ja soojus), mida nimetatakse kaasahaaramiseks. Rütmi kaasamiseks kasutatavat välist stiimulit nimetatakse Zeitgeberiks või "aja andjaks". Ajavööndite reisimine illustreerib inimese bioloogilise kella võimet kohaneda kohaliku ajaga; isik kogeb tavaliselt jet lag enne, kui nende ööpäevane kell on sattunud kohaliku ajaga kokku.
Rütmidel on temperatuuri kompenseerimine. Teisisõnu, nad säilitavad ööpäevase perioodilisuse mitmesugustes füsioloogilistes temperatuurides. Paljud organismid elavad laias temperatuurivahemikus ning soojusenergia erinevused mõjutavad kõigi nende rakkude (rakkude) molekulaarsete protsesside kineetikat. Aja jälgimiseks peab organismi ööpäevaringne kella hoidma hoolimata muutuvast kineetikast, mis on tuntud kui temperatuuri kompenseerimine, umbes 24-tunnine perioodilisus. Q10 temperatuuri koefitsient on selle kompenseeriva mõju mõõt. Kui Q10 koefitsient jääb temperatuuri tõusuna ligikaudu 1, loetakse rütmi temperatuuri kompenseerimiseks.
Tähtsus loomadel
Tsirkadiaani rütmilisus esineb loomade, sealhulgas inimeste magamis- ja toitumismudelites. Samuti on selge keha temperatuuri, aju laine aktiivsuse, hormoonitootmise, rakkude regenereerimise ja muude bioloogiliste aktiivsuste mustrid. Lisaks on fotoperiodism, organismide füsioloogiline reaktsioon päeva või öö pikkusele eluliselt oluline nii taimedele kui ka loomadele ning ööpäevane süsteem mängib rolli päevapikkuse mõõtmisel ja tõlgendamisel. Ilmastikutingimuste, toidu kättesaadavuse või röövloomade hooajaliste perioodide õigeaegne prognoosimine on paljude liikide ellujäämise seisukohast otsustava tähtsusega. Kuigi see ei ole ainus parameeter, on fotoperioodi muutuv pikkus („päevapikkus”) kõige prognoositavam keskkonnakaitse füsioloogia ja käitumise hooajaliseks ajastamiseks, eelkõige rände, talveunerežiimi ja paljunemise ajastamiseks.
Tsirkadiaani häirete mõju
Hiirtel hõlbustab Rev-ErbA alfa-kella geeni deletsioon dieedi poolt põhjustatud rasvumist ja muudab suhkru diabeedi suhtes eelsooduva glükoosi ja lipiidide kasutamise tasakaalu. Siiski ei ole selge, kas inimestel on kella geeni polümorfismide ja metaboolse sündroomi tekkimise suhtes tugev seos.
Valguse ja pimeduse tsükli mõju
Rütm on seotud valguse ja pimeduse tsükliga. Loomad, sealhulgas inimesed, pika aja vältel pika aja jooksul, toimivad lõpuks vabalt liikuva rütmiga. Nende unetsükli kestus lükatakse tagasi või edasi iga "päeva", sõltuvalt sellest, kas nende "päev", nende endogeenne periood on lühem või pikem kui 24 tundi. Keskkonnamärgid, mis iga päev rütme taastavad, nimetatakse zeitgebersiks (saksa keeles, "ajastajad"). Täiesti pimedad maa-alused imetajad, näiteks pimedad mutid rott Spalax sp., On võimelised säilitama oma endogeensed kellad väliste stiimulite ilmse puudumise korral. Kuigi neil puuduvad kujutise moodustavad silmad, on nende fotoretseptorid (mis tuvastavad valgust) endiselt funktsionaalsed; nad teevad pinda ka perioodiliselt.
Vabalt jooksvatel organismidel, millel on tavaliselt üks või kaks konsolideeritud uneepisoodi, on neid endiselt väliskeelde eest kaitstud keskkonnas, kuid rütm ei ole seotud 24-tunnise valguse-pimeduse tsükliga looduses. Sellises olukorras võib unerežiimirütm muutuda faasist välja teiste tsirkadiaani- või ultrahelirütmidega, nagu metaboolsed, hormonaalsed, kesknärvisüsteemi elektrilised või neurotransmitterite rütmid.
Hiljutised uuringud on mõjutanud kosmosesõidukite keskkonda, kuna valguse ja pimeduse tsüklit jäljendavad süsteemid on astronaudidele väga kasulikud.
Benini lennujaamade ja lennuväljade loend
Siin loetletakse Beninis asuvaid lennujaamu ja lennuväljasid.
Leivaste
Leivaste oli küla Tartumaal Nõo kihelkonnas, Elva linna lõunapiiril. 1970. aastal oli külas 183 elanikku.
Küla on esmamainitud 1582. aastal (nimega Liewasth). 1976. aastal liideti Leivaste Metsakuru ja Kasekülaga ning tekkis Käärdi alevik.
Hiina-Prantsuse sõda
Hiina-Prantsuse sõda oli Hiina ja Prantsusmaa vahel toimunud piiratud ulatusega sõjaline konflikt, mis kestis 1884. aasta augustist kuni 1885. aasta aprillini. Konflikti lõppedes teatasid mõlemad osapooled võidu saavutamisest.
Sõja tulemusena kaotas võimu Jules Ferry valitsus, kuid Prantsusmaa saavutas siiski peaaegu kõik soovitud eesmärgid: Qingi dünastia tunnustas Prantsusmaa protektoraati Põhja-Vietnami üle.
Namui keel
Namui keel on tsjangi keel, mida räägivad namuid Hiinas Sichuanis Liangshani Jii autonoomses ringkonnas.
Namui keel on ohustatud. Kõnelejaid oli 2007. aastal 5000.
Malaisia 2022. aasta taliolümpiamängudel
Malaisia osales 2022. aasta taliolümpiamängudel Pekingis kahe sportlasega. See oli teine kord, kui Malaisia taliolümpiamängudest osa võttis.
Malaisiat esindasid mäesuusatajad Jeffrey Webb ja Aruwin Salehhuddin.
Tunninurk
pisi|Tunninurga suurus oranži joonega
Tunninurk ehk aegnurk on ekvaatoriline koordinaat, mida mõõdetakse taevaekvaatori ja taevameridiaani kõrgema (lõunasuunalise) lõikepunkti ning taevakeha käänderingi vahelise kaarega mööda ekvaatorit taevasfääri ööpäevase pöörlemise suunas.
Tunninurk esitatakse enamasti ajaühikuis (0–24 h), mitte nurgaühikuis.
Kristel Aaslaid
Kristel Aaslaid (sündinud 2. oktoobril 1989 Kuressaares) on eesti näitleja, laulja ja tantsija.
Ta on lõpetanud 2009. aastal Kuressaare Gümnaasiumi.
Ta valiti Eesti Meelelahutusauhindade 2015. aasta galal aasta parimaks naisraadiohääleks.
Tantsimine
Ta on õppinud alates 2003. aastast tantsu Saaremaa tantsukoolis Semiir.
Laulmine
Ta laulis ansamblites Sierra Black (rokibänd) ja Avoid Dave (elektroonilise muusika bänd). Alates 2018 laulab ansamblis Gram-Of-Fun ja Öed. Ta on laulnud ka Kuressaare Gümnaasiumi neidudeansamblis Kapriis ja noortebändis Killer Tissue. Ta on laulmist õppinud Laine Lehto käe all alates 2000. aastast ning keskkooli ajal käinud huvikoolis Inspira. Nii tantsimise kui ka laulmisega on ta saavutanud võistlustel tähelepanuväärseid tulemusi. Ta kirjutab ka ise muusikat ja on Rosanna Lintsi tuntud laulu "Follow Me" kaasautor. Ta on ka Küttebändis
Televisioon ja raadio
2014. aasta sügisel osales ta TV3 meelelahutussaates "Su nägu kõlab tuttavalt", jäädes Mart Müürisepa järel 2. kohale. Kristeli finaalsaates esitatud lugu "Let It Go" saavutas fännide seas nii suure menu, et järgmisel päeval olid H&M-i poed Aaslaiu loo ajal kantud kroonist tühjaks ostetud.
2014. aasta sügisest kuni 2015. aasta kevadeni oli ta reedeti hommikuprogrammi saatejuht raadios Uuno. Ta valiti Eesti Meelelahutusauhindade 2015. aasta galal aasta parimaks naisraadiohääleks.
Isiklikku
Tema elukaaslane on koomik Mattias Naan.
Wakkerstroom
Wakkerstroom on linn Lõuna-Aafrika Vabariigis Mpumalanga provintsis Gert Sibande ringkonnas Pixley ka Seme vallas.
Wakkerstroom on asutatud 1859. aastal.
Lõuna-Aafrika Vabariigi 2011. aasta rahvaloenduse andmetel oli Wakkerstroomi elanikest mustanahalisi aafriklasi 87,86%, valgeid 10,19%, India või Aasia päritolu inimesi 1,34%, värvilisi 0,26% ja teisi 0,36%. Suulu keelt pidas emakeeleks 86,21% inimesi, inglise keelt 4,23%, afrikaani keelt 3,72% ja ndebele keelt 1,61%.
Pirita mets
Pirita mets on metsaala Tallinnas Pirita linnaosas Pirita ja Merivälja asumis Pirita ranna ja Merivälja tee vahelisel alal.
Puistu liigilt on Pirita mets valdavalt rannamännik.
All Saints
All Saints võib tähendada mitut asja.
Leino Mägi
Ta on Eesti Reformierakonna liige alates 1995. aastast.
Audre Lorde
pisi|Audre Lorde (1980) Audre Lorde (kodanikunimega Audrey Geraldine Lorde; 18. veebruar 1934 – 17. november 1992) oli Ameerika luuletaja, romaanikirjanik, feminist ja aktivist, kes pühendas oma karjääri rassismi, seksismi, klassismi, heteroseksismi ja homofoobia vastu võitlemisele. Tema luule ja proosa väljendab raevu ebaõigluse vastu, mida ta oma elu jooksul koges ja pealt nägi ning tegeleb peaasjalikult kodanikuõiguste, feminismi, lesbilisuse, haiguse ja puuete ning afroameerika identiteedi teemadega.
Leino Mägi
Haridus
Leino Mägi on lõpetanud Keila 1. Keskkooli 1973 ja Tallinna Polütehnilise Instituudi mehaanikainsenerina 1982.
Audre Lorde
Lorde oli esimene, kes juhtis tähelepanu intersektsionaalsuse puudumisele feministlikus liikumises. Teoses "Autsaiderist õde: esseed ja kõned" (Sister Outsider: Essays and Speeches, 1984) rõhutab Lorde marginaliseeritud ühiskonnagruppide kogemuse kommunikeerimise ja nende probleemide nähtavaks tegemise vajadust ühiskonnas. Tema järgi peaksid erinevad grupid (näiteks valged ja afroameerika naised) tunnistama ja aktsepteerima oma erinevusi ning kasutama neid ühise keele leidmiseks võõrandumise asemel. Ta toonitab kogukonna olulisust ühiskonnas ning käsitleb seda, kuidas konstruktiivselt kanaliseerida rõhumise tekitatud raevu ja viha. Kogumikus ilmunud essees "Vanus, rass, klass ja sugu", mille ta kirjutas "49-aastase mustanahalise lesbilise feministliku sotsialisti, kahe lapse (kellest üks on poiss) ema ja rassidevahelise partnerlussuhte ühe osapoole" positsioonilt, tõi ta välja, et "valged naised ei saa aru oma kaasasündinud privileegist olla valged ja määratlevad naiseks olemist üksnes omaenda kogemusest lähtudes."
Ameerika Ühendriikide kirjandus
Ameerika Ühendriikide kirjandus on Ameerika Ühendriikides ja neile samas piirkonnas eelnenud kolooniais loodud ilukirjandus. Kuna kõnekeeles nimetatakse Ameerika Ühendriike sageli Ameerikaks, on Ameerika kirjandus kitsamas tähenduses just Ameerika Ühendriikide kirjandus; laiemas tähenduses moodustab Ameerika Ühendriikide kirjandus sellest siiski vaid osa Kanada ja Ladina-Ameerika kirjanduse kõrval.
Kuna nüüdsed Ameerika Ühendriigid said alguse Briti kolooniatest Põhja-Ameerika idarannikul, sündis ka USA kirjandustraditsioon inglise kirjanduse haruna. Tänapäeval iseloomustab seda siiski küllaldane omapära ja ulatus, et Ameerika Ühendriikide kirjandust peetaks maailmakirjanduse iseseisvaks haruks.
Tänini domineerib USA kirjanduses inglise keel. Samas loetakse selle osaks siiski ka Ameerika Ühendriikides loodud hispaaniakeelset ja prantsuskeelset kirjandust, samuti muukeelseid kirjandustraditsioone, sealhulgas mitmesugustes põlisrahvaste keeltes loodud ilukirjandust.
Koloniaalperiood
Esimeste Ameerika autorite hulka kuulub kapten John Smith, kes kirjutas kolooniate ajaloost ja eelistest Euroopa ees teostes "A True Relation of Such Occurrences and Accidents of Noate as Hath Happened in Virginia..." (1608) ja "The Generall Historie of Virginia, New England, and the Summer Isles" (1624). Samalaadseid teoseid lõid Daniel Denton, Thomas Ashe, William Penn, George Percy, William Strachey, Daniel Coxe, Gabriel Thomas ja John Lawson.
Varakult käsitleti ka usuteemasid. John Winthrop arutles oma Uus-Inglismaa ajaloos ("The History of New England") Massachusettsi lahe koloonia usulisi aluseid ning Edward Winslow kajastas päevikus esimesi aastaid pärast Mayfloweri randumist. Samas toetasid Roger Williams ja Nathaniel Ward riigi ja kiriku lahutamist. Puritaanide seas oli levinud religioosne luule: pastor Edward Taylori "Preparatory Meditations" koosnes tekstidest, mis aitasid valmistuda jumalateenistusteks, ning Michael Wigglesworthi menukas luuleteos "The Day of Doom" kirjeldas viimset kohtupäeva.
Puhtameerikalike teemade hulka kuuluvad kontaktid ja konfliktid indiaanlastega, millest kirjutasid Daniel Gookin, Alexander Whitaker, John Mason, Benjamin Church ja Mary Rowlandson. John Eliot tõlkis piibli algonkini keelde.
Uus-Inglismaa teise põlvkonna asunikest üks silmapaistvamaid on teoloog ja ajaloolane Cotton Mather, kes kirjutas kolooniate ajaloo, vaadeldes jumala tegevust neis ning seostades puritaanide juhte kristlike usukangelastega. Tema tuntumate teoste seas on "Magnalia Christi Americana", "Wonders of the Invisible World" ja "The Biblia Americana".
Samal ajajärgul sündisid afroameerika ja põlisameerika kirjandus. Esimest neist esindasid Phillis Wheatley luule ning varsti pärast revolutsiooni ka Olaudah Equiano orjaelu kirjeldus "The Interesting Narrative of the Life of Olaudah Equiano". Teise esmateosteks said Samson Occomi jutlus "A Sermon Preached at the Execution of Moses Paul" ja populaarne kirikulaulude kogumik "Collection of Hymns and Spiritual Songs", mida on nimetatud esimeseks indiaani bestselleriks.
Revolutsiooniline liikumine sünnitas Ameerika poliitilise kirjanduse, mille võtmekujud olid Benjamin Franklin ja Thomas Paine. Franklini "Poor Richard's Almanac" ja "The Autobiography of Benjamin Franklin" on tänini hinnatud teosed, mis aitasid kujundada Ameerika tärkavat identiteeti. Paine'i pamflett "Common Sense" ja "The American Crisis" seadsid suuresti ajastu poliitilise tooni.
Revolutsiooni käigus levisid luuletused ja laulud, nagu "Yankee Doodle" ja "Nathan Hale". Tunnustatud satiirikute seas olid John Trumbull ja Francis Hopkinson, sõjast kirjutas luuletusi Philip Morin Freneau.
18. sajandil nihkus kirjanduse keskpunkt puritaanlikelt ideaalidelt ratsionaalse inimmõtte jõu juurde. Kõigis inimühiskonna ja looduskeskkonna sündmustes ei nähtud enam jumalikke sõnumeid ning paljud intellektuaalid uskusid, et inimene võib mõista maailma füüsikaseaduste kaudu, nagu neid kirjeldas Isaac Newton. Valgustusajastu õõnestas vaimulike ja pühakirja autoriteeti ning rajas tee demokraatlikele põhimõtetele. Rahvastiku kasv aitas kaasa religioosse ja poliitilise elu mitmekesistumisele, mis kajastus ka toonases kirjanduses.
Iseseisvumise järel
Suur osa uue rahva kirjandusest püüdis leida uut, üksnes Ameerikale omast väljendusviisi, mis avaldus ka esimestes Ameerika romaanides. Euroopa vorme ja stiile kohandati uue keskkonnaga, kus kriitikud pidasid neid sageli alaväärtuslikeks.
Esimesed Ameerika romaanid
18. sajandi lõpus ja 19. sajandi alguses jõudsid trükki esimesed Ameerika romaanid. Ehkki need kujutasid endast kirjastajatele tõsist äririski, tasus see ennast suuresti ära, kuna sel ajajärgul kasvas Ameerika Ühendriikides järsult kirjaoskus ja seeläbi ka nõudlus algupärase kirjanduse järele.
Esimene Ameerika romaan oli William Hill Browni sentimentalistlik romaan kirjades "The Power of Sympathy" (1791). Samal aastakümnel ilmus romaane ka tähtsatelt naiskirjanikelt, kellest tuntuim on Susanna Rowson romaaniga "Charlotte: A Tale of Truth", mis ilmus Suurbritannias Londonis 1791. aastal ja USA-s Philadelphias pealkirja "Charlotte Temple" all 1794. aastal. Seegi jätkab sentimentalistlikku traditsiooni, kirjeldades uues ühiskonnas naistele esitatavaid vastukäivaid nõudeid. Ehkki Rowson kirjutas veel üheksa romaani, kuus näidendit, kaks luulekogu, kuus õpikut ja arvukalt laule, jäi "Charlotte Temple" 19. sajandi Ameerika kirjanduse menukaimaks teoseks kuni Harriet Beecher Stowe'i "Onu Tomi onnikese" ilmumiseni.
Ülimalt populaarsed olid teisedki sentimentalistlikud teosed, näiteks Hannah Webster Fosteri 1797. aastal ilmunud võrgutusromaan "The Coquette: Or, the History of Eliza Wharton". Uue, tundelise kirjanduse laia leviku üheks olulisemaks põhjuseks peetakse vastureaktsiooni kalvinistlikule puritaanlusele, mis süüdistas inimloomust rikutuses.
Ameerika Ühendriikide esimene kutseline kirjanik oli Washington Irving, kelle esimene tähtsam teos "A History of New-York from the Beginning of the World to the End of the Dutch Dynasty" valmis 1809. Gooti romaanidega "Wieland" (1798), "Ormond" (1799) ja "Edgar Huntly" (1799) tõusis esile Charles Brockden Brown. Silmapaistvate kirjanike hulka kuulus ka James Fenimore Cooper, kelle tuntuim romaan on "Viimane mohikaanlane" (1826).
Algupärane ameerikalik stiil
Hulk uusi autoreid tõi Ameerika Ühendriikide kirjandusse lõpuks tõepoolest üdini ameerikaliku laadi. Tähtsaimad nende seas olid Washington Irving, William Cullen Bryant, James Fenimore Cooper ja Edgar Allan Poe. Irvingu satiiri "A History of New York, by Diedrich Knickerbocker" (1809) kõrval seisid Bryanti vararomantiline ja loodusluule ning alates 1832. aastast Poe lühilood (näiteks "Punase surma mask", "Kaev ja pendel" ning "Usheri maja langus"), mis käsitlesid inimpsühholoogia varjatud tasandeid ning nihutasid kirjanduse piire müstilisuse ja fantastika poole. Cooperi "Nahksuka juttude" sari võitis lugejaid ka väljaspool Ameerikat.
"Uus-Inglismaa brahmiinideks" hüütud kirjanikud koondusid Harvardi ülikooli ja selle kodulinna Cambridge'i ümber. Nende tuumiku moodustasid James Russell Lowell, Henry Wadsworth Longfellow ja Oliver Wendell Holmes vanem.
1836. aastal avaldas endine vaimulik Ralph Waldo Emerson tavatu kirjatöö "Loodus" ("Nature"), milles ta väitis olevat võimaliku loobuda organiseerunud religioonist ning jõuda kõrgema vaimsuseni loodust uurides ja sellega suhestudes. Tema kirjutis mõjutas mitte üksnes tema ümber kogunenud kirjandusvoolu, mida tuntakse Ameerika transtsendentalismina, vaid ka laia avalikkust, kes kuulas tema loenguid. Emersoni filosoofilised vaatekohad leiavad tänini kajastust keskkonnafilosoofias. Emersoni andekaimaks kaasmõtlejaks võib pidada Henry David Thoreau'd, kelle metsas veedetud erakuelu kajastav mälestusteraamat "Walden" kutsub hakkama vastu ühiskonna diktatuurile. Tema radikaalsed kirjutised kajastavad ameerikalikus loomuses peituvat sügavat individualismi.
Nii nagu ühe revolutsiooniajastu suurimaist teostest kirjutas prantslane, sündis ka üks selle põlvkonna suurimaid kirjandusteoseid Ameerika teemal prantslase sulest. Alexis de Tocqueville'i kaheköiteline "Democracy in America" kirjeldas tema reise noores riigis ning tähelepanekuid demokraatiast, vabadusest, võrdsusest, individualismist ja kogukondlikkusest.
Abolitsionismi ümbritsev poliitiline konflikt kajastus ulatuslikult kirjandusteostes, mille hulgas on Harriet Beecher Stowe'i maailmakuulus "Onu Tomi onnike" ("Uncle Tom's Cabin"). Tugevalt jätkus ka orjade autobiograafiline traditsioon, mida esindasid Frederick Douglassi "Narrative of the Life of Frederick Douglass, an American Slave" ning Harriet Jacobsi "Incidents in the Life of a Slave Girl".
1837. aastal ilmusid mõned noore Nathaniel Hawthorne'i jutud kogumikus "Twice-Told Tales", mis on tulvil sümbolismi ja okultseid juhtumisi. Hawthorne jätkas kvaasiallegooriliste romaanidega, mis käsitlesid süüd, uhkust ja allasurutud tundeid tema koduse Uus-Inglismaa kontekstis. Tema meistriteos oli "Erepunane kirjatäht" ("The Scarlet Letter") – dramaatiline jutustus naisest, kelle kogukond abielurikkumise eest välja heidab.
Hawthorne'i teosed mõjutasid tugevalt tema sõpra Herman Melville'i, kes tegi endale nime, kirjutades oma meresõidukogemuse ainetel eksootilisi ja sensatsioonilisi mereromaane. Saanud inspiratsiooni Hawthorne'i allegooriatest ja süngest psühhologismist, jätkas Melville filosoofilisi arutlusi tulvil kirjutistega. "Moby Dick", seikluslik vaalapüügiromaan, käsitleb säherdusi teemasid nagu kinnismõtted, kurjuse loomus ja inimese võitlus loodusjõududega. Lühiromaanis "Billy Budd" kirjeldas Melville kohustuse ja kaastunde vastuolusid sõjaajal. Tema paremad teosed polnud kuigi menukad ning unustati ammu enne ta surma, jõudes kirjandusavalikkuse teadvusse taas 20. sajandi alguses.
Melville'i, Hawthorne'i ja Poe antitranstsendentalistlikud teosed moodustasid tol perioodil populaarse romantismižanri sünge kõrvalharu.
Varane Ameerika luule
19. sajandi Ameerika kaks suurimat luuletajat olid temperamendi ja stiili poolest harukordselt vastandlikud. Walt Whitman oli töölisklassi kuuluv rändur ja luuleuuendaja, kes Ameerika kodusõja päevil tegeles haigepõetamisega. Tema suurteos on "Rohulehed" ("Leaves of Grass"), milles ta kasutab vabavärssi ja ebaühtlase pikkusega ridu, kujutamaks Ameerika demokraatia kõikehõlmavust.
Samal ajal elas Emily Dickinson kõrgklassi kuuluva vallalise naise turvalist elu Amhersti linnas Massachusettsi osariigis. Tema luule hoiab kinni rangest vormist, kuid on sellegipoolest leidlik, teravmeelne, oskuslik ja psühholoogiliselt jõuline. Oma aja kaanonite kohaselt olid tema teosed tavatud ning vähesed neist leidsid avaldamist tema eluajal.
Ameerika luule tõusis oma arengu tippu 20. sajandi alguses ja keskpaigas, mil seda esindasid tähelepanuväärsed autorid, nagu Wallace Stevens ("Harmonium", 1923, ja "The Auroras of Autumn", 1950"), T. S. Eliot ("The Waste Land", 1922, eesti keeles eri tõlkeis "Tühermaa" ja "Ahermaa"), Robert Frost ("North of Boston", 1914, ja "New Hampshire", 1923), Hart Crane ("White Buildings", 1926, ja eepiline tsükkel "The Bridge", 1930), Ezra Pound, William Carlos Williams (eepiline poeem ta kodulinnast Patersonist New Jerseys), Marianne Moore, E. E. Cummings, Edna St. Vincent Millay, Anne Sexton, Giannina Braschi, John Ashberry ja Langston Hughes.
Realism
Mark Twain (kodanikunimega Samuel Langhorne Clemens) oli esimene suur Ameerika kirjanik, kes sündis väljaspool idaranniku osariike, nimelt tollasel piirialal Missouri osariigis. Tema meistriteoste hulka kuuluvad mälestusteraamat "Elu Mississippil" ("Life on the Mississippi") ning romaanid "Tom Sawyeri seiklused" ("Adventures of Tom Sawyer") ja "Huckleberry Finni seiklused" ("Adventures of Huckleberry Finn"). Twaini stiili mõjutasid ajakirjandus ja kõnekeel, see on otsekohene ja ilustusteta, ent samas ülimalt kujundlik ja varjamatult humoorikas, mõjutades tugevalt kogu Ameerika Ühendriikide keelekasutust. Tema tegelased kõnelevad nagu päris inimesed ja nende kõne kõlab selgelt ameerikapäraselt, kasutades murdekeelt ja uudissõnu.
Djakove
Djakove (ukraina keeles Дякове) on küla Ukrainas Luhanski oblastis Antratsõti rajoonis. Elanike arv on 2870. Pindala on 8,307 km².
Ameerika Ühendriikide kirjandus
Realism
Henry James käsitles Vana Maailma ja Uue Maailma vastuolu sellest otsesõnu kirjutades. Sündinud New Yorgis, veetis ta enamiku oma täiskasvanuaastaist Inglismaal. Paljud Jamesi romaanid kõnelevad ameeriklastest, kes elavad või reisivad Euroopas. Keerukaid lauseid kasutades lahkas ta emotsionaalseid ja psühholoogilisi nüansse. Tema kergemate teoste seas on "Daisy Miller", jutt võluvast Ameerika tüdrukust Euroopas, ning "The Turn of the Screw", mõistatuslik kummituslugu.
Realism mõjutas ka tolleaegset Ameerika näitekirjandust, osalt William Dean Howellsi romaanide, osalt aga ka selliste Euroopa autorite nagu Henrik Ibsen ja Émile Zola kaudu. Ehkki realism oli lavakujunduses ja lavastuste stiilis äärmiselt mõjukas – publik armastas populaarsete melodraamade eriefekte -, ilmnes see ka vaoshoitumas ja vähem romantilises kirjanduslikus laadis, mis peegeldas kodusõja mõju ja Ameerika hinge jätkuvat vastuolulisust.
TOM
TOM on võib tähendada järgmist:
Tom on võib tähendada järgmist:
Kesk-Aafrika Vabariigi lennujaamade ja lennuväljade loend
Siin loetletakse Kesk-Aafrika Vabariigis asuvaid lennujaamu ja lennuväljasid.
Diffie-Hellmani võtmevahetus
Diffie-Hellmani võtmevahetus on avaliku võtme krüptograafias kasutusel olev algoritm, mille abil saab moodustada krüptograafilisi võtmeid ja neid mitteturvaliste arvutivõrkude kaudu jagada. See oli üks esimesi avalikustatud rakenduslikke meetodeid, mille abil avalikke võtmeid vahetada sai. Varem pidid sõnumi krüpteerimiseks ning dekrüpteerimiseks nii sõnumi saatja kui vastuvõtja omama ühte ja sama võtit. See omakorda tähendas, et saatja pidi kuidagi selle võtme vastuvõtjani toimetama, mida aga on väga keeruline turvaliselt teha. Diffie-Hellmani algoritm võimaldab kahel osapoolel, kellel pole omavahel eelnevalt mingit kokkupuudet olnud, kokku leppida ühise salajase võtme. Nad saavad kasutada suhtluseks avalikku arvutivõrku, kuna osapoolte saadetud sõnumite sisu teadmisest ei piisa, et ära arvata kokku lepitud salajast võtit. Pärast salajase võtme kokku leppimist saavad osapooled kasutada seda võtit edasise suhtluse krüpteerimiseks sümmeetrilise algoritmiga.
Whitfield Diffie ja Martin Hellman avalikustasid algoritmi 1976. aastal. 1970. aastate algul tegeles Suurbritannia signaalluureasutus samuti aktiivselt krüptograafiliste võtmete jagamise probleemiga. Nende tegevust juhtis James H. Ellis, kes mõtles välja avaliku võtmevahetuse skeemi, kuid ei suutnud leida matemaatilist funktsiooni, mis rahuldaks vajalikke nõudeid. Tema alluvuses töötasid C.C. Cocks ja M.J. Williamson, kellel oli rohkem edu matemaatiliste funktsioonide tuletamisel. Cocks mõtles 1973. aastal välja algoritmi, mis on analoogiline RSA algoritmiga. Williamson avastas 1975. aastal Diffie-Hellmani algoritmi. Kumbki neist avastustest laiemat tuntust ei saavutanud, kuna tulemused olid salastatud kuni 1999. aastani.
Diffie-Hellmani protokoll oma algsel kujul ei võimalda kasutajate autentimist (st me ei saa kindlad olla, kas teine osapool on see, kelle ta väidab end olevat). Seetõttu tuleb reaalses kasutuses alati kasutada sertifitseeritud avalikke võtmeid. Kombineerides sertifikaate ning igal sessioonil uue avaliku võtme genereerimist, on võimalik saavutada perfect forward secrecy. Sellist algoritmi varianti nimetatakse efemeerseks Diffie-Hellmani võtmevahetuseks.
Diffie-Hellmani algoritmile järgnes 1976. aastal teine populaarne avaliku võtme protokoll RSA, mis võimaldab lisaks krüpteerimisele ka turvalist allkirjastamist.
Algoritmi kirjeldus
Diffie-Hellmani võtmevahetuse tulemusena teavad kaks osapoolt ühist salajast numbrit nii, et nende osapoolte infovahetust pealt kuulates ei ole kolmandal osapoolel võimalik seda numbrit tuvastada.
Esmalt lepivad Alice (A) ja Bob (B) kokku ühises mustris. Seejärel valib kumbki endale salajase mustri, mida ainult tema teab, ning liidab selle ühisele mustrile. Saadud tulemused vahetatakse omavahel. Nüüd liidab kumbki osapool teise käest saadud mustrile enda salajase mustri. Tulemusena on mõlemal identne muster, mis ongi ühiseks saladuseks. 450px|tühi
Matemaatiline kirjeldus
450px|paremal Algoritmis kasutatakse kahte avalikku ning eelnevalt kokku lepitud muutujat p ning g, kus p on algarv ning g on tema primitiivne juur.
Alice ja Bob said arvutuste tulemusena sama arvu K, kuna
Leitud arvu K saavad Alice ja Bob kasutada võtmena edasise suhtluse krüpteerimiseks mõne sümmeetrilise algoritmi abil. Eeldusel, et algarv p on piisavalt suur (2015. aasta seisuga võib öelda, et mõistlik piir on 1024 bitti, turvaline piir 2048 bitti ), ei ole kolmandal osapoolel võimalik mõistliku aja jooksul leida arvu K, teades ainult arve p, g, A, B.